આમ તો અકસ્માત ઘટાડવા સત્તાવાળાઓએ નહેરુબ્રિજ પાસેના ગમખ્વાર અકસ્માત બાદ નવી નીતિ બનાવી છે, પરંતુ આ નીતિ ફક્ત કાગળ પર જ રહી છે. ફક્ત નીતિ અનુસાર એક મહિના પહેલાં બે બ્રેથ એનેલાઇઝર ખરીદાયાં હોઇ તેના દ્વારા ડ્રાઇવરનું ચેકિંગ કરાય છે, જોકે ટર્નિંગવાળા રસ્તા પર વિ‌િજલન્સની ટીમ દ્વારા સરપ્રાઇઝ ચેકિંગ કરાતું નથી. મહત્ત્વના ચાર રસ્તા પર સીસીટીવી કેમેરા મૂકી ઓવરસ્પીડ કે રફ ડ્રાઇવિંગનું નિરીક્ષણ થતું નથી. સંસ્થાના કંડક્ટરો પાસેથી પ્રાઇવેટ ઓપરેટરના ડ્રાઇવરની વર્તણૂક અંગે રિપોર્ટ લેવાના મામલે પણ સત્તાવાળાને ખાસ સફળતા મળી નથી. ઘણા કંડકટરોએ આવો કોઇ રિપોર્ટ તંત્રને સુપરત કરવાનો સ્પષ્ટ ઇન્કાર જ કર્યો છે. આ કંડક્ટરોને રિપોર્ટ કરવામાં ‘ભાઇબંધી’ આડે આવે છે! આ પ્રકારે તંત્રની નીતિ કાગળ પરનો વાઘ જ મહિનાઓ બાદ પુરવાર થતાં છાશવારે એએમટીએસ બસનાં તો‌િંતંગ પૈડાંની નીચે નિર્દોષ નાગરિકો કચડાઇ રહ્યા છે.